Document ID: /roh_data/filtered/fineweb-2-filterrobots_roh.jsonl.gz/62281

par Valentine Chaudez
Las perscrutaziuns archeologicas dals onns 1999 e 2000 al sidvest da la citad medievala da Lutry dattan novas invistas en il svilup da la lingia da riva e da lengrondiment da la citad. Il foburg, che sa chatta al vest dal center da la citad, para desser bain sviluppà avant la mesadad dal 13avel tschientaner. Il spazi dal futur engrondiment da la citad cumpiglia gia in port. La citad externa da Lutry nè perquai betg propi ina nova fundaziun, malgrà chella vegn numnada «bourg neuf» dapi il 16avel tschientaner.
La scuverta da varsaquants pals din mir da rempar permettan da datar la construcziun dal mir da la citad per la fin dal 13avel tschientaner. Il mir da la citad furma in cuntschet che tanscha ora en il lai. El protegia ina gronda surfatscha dal vent e da las undas chè senza dubi vegnida utilisada sco port. Da vart sura dal port stattan plirs mirs che pon vegnir cumplettads ad in grond rectangul. Quel po avair servì sco magasin u halla da martgà. A la vart meridiunala dal cuntschet han ins chattà ina plattafurma che furmava il fundament dina tur da chantun menziunada en las funtaunas. Questa tur da chantun pudess esser stada in post per controllar il traffic da rauba.
Tut quests stabiliments paran d'avair existì avant quellas hallas e quel port menziunads en las funtaunas scrittas e situads ordaifer l'engrondiment da la citad.(Lia rumantscha Cuira/Chur)
, Valentine : Le Bourg extérieur de Lutry et son port médiéval
Mittelalter – Moyen Age – Medioevo – Temp medieval, Zeitschrift des Schweizerischen Burgenvereins, 13. Jahrgang 2008, Heft 3, 119 - 128.